stanford-oval/wikipedia huggingface dataset:
พระครูคัมภีรธรรมวิสุทธิ์ (ทองคำ คมฺภีโร)
งานด้านการเผยแผ่

พ.ศ. 2551 เป็นเจ้าสำนักปฏิบัติธรรมประจำจังหวัดสุรินทร์ แห่งที่ ๑๐ ชื่อว่า สำนักปฏิบัติธรรมประจำจังหวัดสุรินทร์ แห่งที่ ๑๐ ตั้งอยู่ที่ วัดป่าเทพประทาน ตำบลระแงง อำเภอศีขรภูมิ จังหวัดสุรินทร์ โดยมี พระครูคัมภีรธรรมวิสุทธิ์ อายุ ๖๑ พรรษา ๔๑ น.ธ. เอก พธ.บ. (กิตติมศักดิ์)  เจ้าอาวาสวัดป่าเทพประทาน เป็นเจ้าสำนัก
รางวัลเกียรติคุณ

พ.ศ. 2540 ได้รับการถวายปริญญาตรีกิตติมศักดิ์เชิดชูเกียรติคุณ พุทธศาสตรบัณฑิตกิตติมศักดิ์ สาขาพุทธศาสตร์  จากสภามหาวิทยาลัยมหาจุฬาลงกรณราชวิทยาลัย
สมณศักดิ์,พัดยศ

พ.ศ. 2543 มีพระบรมราชโองการโปรดพระราชทานสมณศักดิ์ตั้งพระครูสัญญาบัตร มหาเถรสมาคมจัดลำดับพัดยศสมณศักดิ์ประจำตำแหน่งเป็น พระครูสัญญาบัตรเจ้าคณะตำบลชั้นโท ในราชทินนามที่ พระครูคัมภีรธรรมวิสุทธิ์
พ.ศ. 2549 ได้รับพระบัญชาสมเด็จพระสังฆราชโปรดให้เลื่อนชั้นสมณศักดิ์พัดยศ เป็น พระครูสัญญาบัตรเจ้าคณะตำบลชั้นเอก ฝ่ายวิปัสสนาธุระ ในราชทินนามเดิมที่ พระครูคัมภีรธรรมวิสุทธิ์,วิ.
พ.ศ. 2556 ได้รับพระบัญชาสมเด็จพระสังฆราชโปรดให้เลื่อนชั้นสมณศักดิ์พัดยศ เป็น เทียบพระครูสัญญาบัตรเจ้าคณะอำเภอชั้นเอก ฝ่ายวิปัสสนาธุระ ในราชทินนามเดิมที่ พระครูคัมภีรธรรมวิสุทธิ์,วิ.
ราชกิจจานุเบกษา,ประกาศสำนักนายกรัฐมนตรี เรื่องพระราชทานสัญญาบัตรตั้งสมณศักดิ์,เล่ม 117, ตอนที่ 28ข,28 ธันวาคม 2543,หน้า 46.เจ้าอธิการทองคำ วัดอุทยานวิปัสสนา จังหวัดสุรินทร์ เป็น พระครูคัมภีรธรรมวิสุทธิ์
แหล่งข้อมูลอื่น

หนังสือมุทิตานุสรณ์ งานสมโภชน์สัญญาบัตรพัดยศ"พระครูเจ้าคณะตำบลชั้นเอกวิปัสสนาธุระ" พระครูคัมภีรธรรมวิสุทธิ์  ( ทองคำ คมฺภีโร) เจ้าคณะตำบลระแงง และ เจ้าอาวาสวัดป่าเทพประทาน  พิมพ์ที่ สำโรงทาบการพิมพ์ พ.ศ. ๒๕๕๐
| ศึกษาการปฏิบัติวิปัสสนากัมมัฏฐานตามแนวทางของพระครูคัมภีรธรรมวิสุทธิ์ (ทองคำ คมฺภีโร) เก็บถาวร 2016-03-05 ที่ เวย์แบ็กแมชชีน วิทยานิพนธ์        พุทธศาสตรมหาบัณฑิต     สาขาวิชาพระพุทธศาสนา   วิจัยโดย :	พระครูปลัดวิโรจน์ สญฺญโม (คชทอง)   บัณฑิตวิทยาลัย   มหาวิทยาลัยมหาจุฬาลงกรณราชวิทยาลัย
http://srn.onab.go.th/index.php?option=com_content&view=article&id=1020:2014-03-02-11-39-26&catid=41:2008-10-29-14-40-50&Itemid=75 เก็บถาวร 2016-03-05 ที่ เวย์แบ็กแมชชีน
สำนักงานป้องกันและปราบปรามการฟอกเงิน

| --- | --- |
Anti-Money Laundering Office
ตราสัญลักษณ์
 อาคารสำนักงานป้องกันและปราบปรามการฟอกเงิน
ภาพรวมสำนักงาน
ก่อตั้ง: 19 สิงหาคม พ.ศ. 2542; 25 ปีก่อน (2542-08-19)
ประเภท: ส่วนราชการ
เขตอำนาจ: ทั่วราชอาณาจักร
สำนักงานใหญ่: เลขที่ 422 ถนนพญาไท แขวงวังใหม่ เขตปทุมวัน กรุงเทพมหานคร 10330
บุคลากร: 523 คน (พ.ศ. 2566)
งบประมาณต่อปี: 524,081,800 บาท  (พ.ศ. 2568)
ฝ่ายบริหารสำนักงาน: ฉัตรชัย พรหมเลิศ, ประธานกรรมการ เทพสุ บวรโชติดารา, เลขาธิการ พลตำรวจตรี เอกธนัช ลิ้มสังกาศ, รองเลขาธิการ กมลสิษฐ์ วงศ์บุตรน้อย, รองเลขาธิการ
ต้นสังกัดสำนักงาน: นายกรัฐมนตรี
เว็บไซต์: เว็บไซต์ของสำนักงาน
สำนักงานป้องกันและปราบปรามการฟอกเงิน (อักษรย่อ: ปปง.) (อังกฤษ: Anti-Money Laundering Office) เป็นส่วนราชการที่อยู่ในบังคับบัญชาขึ้นตรงต่อนายกรัฐมนตรี มีอำนาจหน้าที่ในการวางหลักเกณฑ์ และดูแลให้มีการปฏิบัติตามกฎหมาย ว่าด้วยการป้องกันและปราบปรามการฟอกเงิน รวมทั้งเป็นหน่วยงานตรวจสอบวิเคราะห์ข้อมูลทางการเงินที่เกี่ยวข้องกับการฟอกเงิน
สำนักงาน ปปง. เป็นหน่วยงาน จัดตั้งขึ้นตามพระราชบัญญัติป้องกันและปราบปรามการฟอกเงิน พ.ศ. 2542  มีเลขาธิการ ปปง. เป็นข้าราชการพลเรือนสามัญ ซึ่งพระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ แต่งตั้งขึ้นตามคำแนะนำของคณะรัฐมนตรีและได้รับความเห็นชอบจากสภาผู้แทนราษฎรและวุฒิสภา ต่อมาภายหลัง รัฐประหารในประเทศไทย พ.ศ. 2557 ได้มีการเปลี่ยนแปลงคณะกรรมการตามกฎหมายพระราชบัญญัติป้องกันและปราบปรามการฟอกเงิน (ฉบับที่ 5) พ.ศ. 2558  โดยไม่มีนายกรัฐมนตรีเป็นประธาน และรัฐมนตรีว่าการกระทรวงการคลังเป็นรองประธานกรรมการ
การวิพากษ์วิจารณ์

สำนักงานป้องกันและปราบปรามการฟอกเงิน เป็นหน่วยงานที่ถูกวิจารณ์ว่าทำตามคำสั่งของนักการเมืองในการดำเนินคดีต่าง ๆ อาทิ กรณีเข้าตรวจสอบบัญชีธนาคาร และการชำระภาษีย้อนหลัง ของสื่อมวลชน เช่นสมัย ทักษิณ ชินวัตร เป็นประธานสำนักงานป้องกันและปราบปรามการฟอกเงินโดยตำแหน่ง  สั่งสอบบัญชี สุทธิชัย หยุ่น แม้ว่าเป็นหน่วยงานที่ไม่สังกัดสำนักนายกรัฐมนตรี กระทรวง ทบวงใด แต่นายกรัฐมนตรีมักส่งบุคคลที่เขาไว้ใจได้ว่าจะนโยบายมาเป็นเลขาธิการ ไม่เว้นแม้แต่คณะรักษาความสงบแห่งชาติ ที่แต่งตั้ง พลตำรวจเอก ชัยยะ ศิริอำพันธ์กุล เป็นเลขาธิการ  ภายหลัง รัฐประหารในประเทศไทย พ.ศ. 2557 ได้มีการแก้กฎหมาย ยกเลิกให้ นายกรัฐมนตรีเป็นประธานกรรมการโดยตำแหน่ง และรัฐมนตรีว่าการกระทรวงการคลังเป็นรองประธานกรรมการโดยตำแหน่ง ยกเลิกอธิบดีกรมการประกันภัย อธิบดีกรมที่ดิน อธิบดีกรมสรรพากร อธิบดีกรมสนธิสัญญาและกฎหมาย เลขาธิการคณะกรรมการป้องกันและปราบปรามยาเสพติด และประธานสมาคมธนาคารไทย จากการเป็นกรรมการในสำนักงานป้องกันและปราบปรามการฟอกเงิน
ภายหลัง รัฐประหารในประเทศไทย พ.ศ. 2557 พ.ต.อ.สีหนาท ประยูรรัตน์ เลขาธิการปปง. ถูกย้ายเป็นที่ปรึกษาปปง. ในวันที่ 13 มีนาคม 2559 และ มีคำสั่งสำนักนายกรัฐมนตรี ที่ 120/2560 เรื่องให้ข้าราชการมาปฏิบัติราชการสำนักนายกรัฐมนตรี โดยย้ายให้มาปฏิบัติราชการที่สำนักนายกรัฐมนตรี ในวันที่ 3 พฤษภาคม 2560 และพล.ต.ต.รมย์สิทธิ์ วีริยาสรร เลขาธิการปปง.ในขณะนั้น ถูกคำสั่งหัวหน้าคณะรักษาความสงบแห่งชาติ ที่ 12/2561 ให้ดำรงตำแหน่งผู้ตรวจราชการพิเศษประจำสำนักนายกรัฐมนตรีซึ่งเท่ากับเขาเป็นเลขาธิการที่ทำงานเพียง 46 วัน
แหล่งข้อมูลอื่น

เว็บไซต์สำนักงานคณะกรรมการป้องกันและปราบปรามการฟอกเงิน
| ด ค กส่วนราชการหรือหน่วยงานในบังคับบัญชาของนายกรัฐมนตรี |
| --- | --- | --- |
| ส่วนราชการ |  ศูนย์อำนวยการบริหารจังหวัดชายแดนภาคใต้  สำนักงานคณะกรรมการป้องกันและปราบปรามการทุจริตในภาครัฐ  สำนักงานคณะกรรมการพิเศษเพื่อประสานงานโครงการอันเนื่องมาจากพระราชดำริ  สำนักงานตำรวจแห่งชาติ  สำนักงานป้องกันและปราบปรามการฟอกเงิน  สำนักงานพระพุทธศาสนาแห่งชาติ  สำนักงานราชบัณฑิตยสภา  |  |
| องค์การมหาชน |  สำนักงานคณะกรรมการนโยบายเขตพัฒนาพิเศษภาคตะวันออก  สำนักงานส่งเสริมวิสาหกิจเพื่อสังคม  สำนักงานสภาเกษตรกรแห่งชาติ  |  |
 หมวดหมู่  สำนักนายกรัฐมนตรีไทย 
สำนักงานป้องกันและปราบปรามการฟอกเงิน พญาไท
พระพรหมโมลี (สุชาติ ธมฺมรตโน)

| พระพรหมโมลี (สุชาติ สอดสี , ธมฺมรตโน) |
| --- | --- |
คำนำหน้าชื่อ: พระเดชพระคุณ
ชื่ออื่น: ท่านเจ้าคุณสุชาติ
ส่วนบุคคล
เกิด: 23 ตุลาคม พ.ศ. 2497 (70 ปี)
นิกาย: มหานิกาย
การศึกษา: - นักธรรมชั้นเอก - เปรียญธรรม 9 ประโยค - พุทธศาสตรบัณฑิต - ศึกษาศาสตรบัณฑิต
ตำแหน่งชั้นสูง
ที่อยู่: วัดปากน้ำ ภาษีเจริญ แขวงปากคลองภาษีเจริญ เขตภาษีเจริญ กรุงเทพมหานคร 
บรรพชา: 5 เมษายน พ.ศ. 2508 (อายุ 10 ปี 5 เดือน 13 วัน)
อุปสมบท: 4 กรกฎาคม พ.ศ.2519 (อายุ 21 ปี 8 เดือน 11 วัน)
พรรษา: 49 พรรษา
ตำแหน่ง: - กรรมการมหาเถรสมาคม - เจ้าคณะภาค 5 - เจ้าอาวาสวัดปากน้ำ ภาษีเจริญ พระอารามหลวง - แม่กองบาลีสนามหลวง - ประธานสำนักงานกำกับดูแลพระธรรมทูตไปต่างประเทศ - อดีตผู้รักษาการแทนเจ้าคณะใหญ่หนเหนือ - อดีตประธานคณะเลขานุการผู้ปฏิบัติหน้าที่สมเด็จพระสังฆราช - อดีตเลขานุการประธานสมัชชามหาคณิสสร 
พระพรหมโมลี (สุชาติ ธมฺมรตโน) เป็นพระราชาคณะเจ้าคณะรอง ชั้นหิรัญบัฏ ฝ่ายมหานิกาย ปัจจุบันดำรงตำแหน่งทางพระสังฆาธิการเป็น กรรมการมหาเถรสมาคม, เจ้าคณะภาค 5, เจ้าอาวาสวัดปากน้ำ ภาษีเจริญ พระอารามหลวง, แม่กองบาลีสนามหลวง, ประธานสำนักงานกำกับดูแลพระธรรมทูตไปต่างประเทศ, อดีตผู้รักษาการแทนเจ้าคณะใหญ่หนเหนือ, อดีตประธานคณะเลขานุการผู้ปฏิบัติหน้าที่สมเด็จพระสังฆราช, และอดีตเลขานุการประธานสมัชชามหาคณิสสร
ประวัติ > ชาติภูมิ

ชื่อ สุชาติ นามสกุล สอดสี ชาตะ วันที่ 23 ตุลาคม พ.ศ. 2497 (วันเสาร์ แรม 11 ค่ำ เดือน 11 ปีมะเมีย) ตรงกับวันปิยมหาราช ณ บ้านบางงาม ตำบลบางงาม (ปัจจุบันอยู่ในเขตตำบลวังหว้า) อำเภอศรีประจันต์ จังหวัดสุพรรณบุรี
เป็นบุตรคนที่ 3 ในจำนวน 5 คน ของนายชื่น สอดสี กับนางตอง สอดสี (นามสกุลเดิม มีชนะ) ครอบครัวประกอบอาชีพเกษตรกร
ประวัติ > บรรพชา

บรรพชาเป็นสามเณร วันที่ 5 เมษายน พ.ศ. 2508 (วันจันทร์ ขึ้น 4 ค่ำ เดือน 5 ปีมะเส็ง) ณ วัดเกาะ ตำบลวังหว้า อำเภอศรีประจันต์ จังหวัดสุพรรณบุรี โดย พระครูวรนาถรังษี (ปุย ปุญฺญสิริ) เจ้าอาวาสวัดเกาะ เป็นพระอุปัชฌาย์
เมื่อเป็นสามเณร มีโอกาสถวายงานปรนนิบัติสมเด็จพระวันรัต (ปุ่น ปุณฺณสิริ) วัดพระเชตุพนวิมลมังคลารามราชวรมหาวิหาร (ภายหลังได้รับสถาปนาเป็นสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก) ซึ่งเดินทางมาเยี่ยมเยียนพระครูวรนาถรังษี (ปุย ปุญฺญสิริ) ที่วัดเกาะ
ศึกษาพระปริยัติธรรมยังสำนักเรียนวัดเกาะ วัดดอนเจดีย์ วัดสองพี่น้อง จังหวัดสุพรรณบุรี และวัดปากน้ำ ภาษีเจริญ กรุงเทพมหานคร จวบจนสอบได้เปรียญธรรม 9 ประโยค เมื่อ พ.ศ. 2519
เป็นสามเณรเปรียญธรรม 9 ประโยค รูปที่ 10 ในสมัยกรุงรัตนโกสินทร์ และรูปที่ 1 ในสำนักเรียนวัดปากน้ำ ภาษีเจริญ
ประวัติ > อุปสมบท

เป็นนาคหลวงได้รับการอุปสมบทในพระบรมราชูปถัมภ์ของพระบาทสมเด็จพระปรมินทรมหาภูมิพลอดุลยเดช
อุปสมบท วันที่ 4 กรกฎาคม พ.ศ. 2519 (วันอาทิตย์ ขึ้น 8 ค่ำ เดือน 8 ปีมะโรง) ณ พัทธสีมาพระอุโบสถวัดพระศรีรัตนศาสดาราม แขวงพระบรมมหาราชวัง เขตพระนคร กรุงเทพมหานคร โดย
สมเด็จพระพุทธโฆษาจารย์ (ฟื้น ชุตินฺธโร) วัดสามพระยา เป็นพระอุปัชฌาย์
พระธรรมปิฎก (นิยม ฐานิสฺสโร) วัดชนะสงครามราชวรมหาวิหาร (ภายหลังได้รับสถาปนาสมณศักดิ์ที่ สมเด็จพระมหาธีราจารย์) เป็นพระกรรมวาจาจารย์
พระธรรมธีรราชมหามุนี (ช่วง วรปุญฺโญ) วัดปากน้ำ ภาษีเจริญ (ภายหลังได้รับสถาปนาสมณศักดิ์ที่ สมเด็จพระมหารัชมังคลาจารย์) เป็นพระอนุสาวนาจารย์
ได้รับฉายาทางพระพุทธศาสนาว่า ธมฺมรตโน [ทำ-มะ-ระ-ตะ-โน]
อุปสมบทแล้วจำพรรษาอยู่ที่วัดปากน้ำ ภาษีเจริญ กรุงเทพมหานคร เป็นต้นมา กระทั่งได้รับแต่งตั้งเป็นผู้ช่วยเจ้าอาวาส ผู้รักษาการแทนเจ้าอาวาส และเจ้าอาวาส ตามลำดับ
สามเณรสุชาติ สอดสี (นาคหลวง) รับพระราชทานตาลปัตรจากพระบาทสมเด็จพระปรมินทรมหาภูมิพลอดุลยเดช (รัชกาลที่ 9) เมื่ออุปสมบท พ.ศ.2519
สามเณรสุชาติ สอดสี (นาคหลวง) รับพระราชทานผ้าไตรจากสมเด็จพระนางเจ้าสิริกิติ์ พระบรมราชินีนาถ เมื่ออุปสมบท พ.ศ.2519
ประวัติ > การศึกษา

พ.ศ. 2507 สำเร็จการศึกษาระดับประถมศึกษา โรงเรียนวัดเกาะ อำเภอศรีประจันต์ จังหวัดสุพรรณบุรี
พ.ศ. 2510 สอบได้นักธรรมชั้นเอก สำนักเรียนวัดดอนเจดีย์ อำเภอดอนเจดีย์ จังหวัดสุพรรณบุรี
พ.ศ. 2519 สอบได้เปรียญธรรม 9 ประโยค สำนักเรียนวัดปากน้ำ ภาษีเจริญ กรุงเทพมหานคร
พ.ศ. 2527 สำเร็จการศึกษาระดับปริญญาตรี พุทธศาสตรบัณฑิต (พธ.บ.) มหาจุฬาลงกรณราชวิทยาลัย
พ.ศ. 2529 สำเร็จการศึกษาระดับปริญญาตรี ศึกษาศาสตรบัณฑิต (ศษ.บ.) มหาวิทยาลัยสุโขทัยธรรมาธิราช
ตำแหน่ง > งานปกครอง

พ.ศ. 2530 - 2565 เป็นผู้ช่วยเจ้าอาวาสวัดปากน้ำ ภาษีเจริญ พระอารามหลวง
พ.ศ. 2538 - 2540 เป็นรองเจ้าคณะภาค 7 (จังหวัดเชียงใหม่ ลำพูน แม่ฮ่องสอน)
พ.ศ. 2539 - ปัจจุบัน เป็นพระอุปัชฌาย์ ประเภทวิสามัญ
พ.ศ. 2540 - ปัจจุบัน เป็นเจ้าคณะภาค 5 (จังหวัดพิษณุโลก สุโขทัย อุตรดิตถ์ ตาก)
พ.ศ. 2557 - 2560 เป็นประธานคณะเลขานุการผู้ปฏิบัติหน้าที่สมเด็จพระสังฆราช
พ.ศ. 2557 - 2564 เป็นเลขานุการประธานสมัชชามหาคณิสสร
พ.ศ. 2557 - 2562 เป็นกรรมการมหาเถรสมาคม (โดยตำแหน่งสมณศักดิ์)
พ.ศ. 2562 - 2564 เป็นกรรมการมหาเถรสมาคม (ทรงพระกรุณาโปรดแต่งตั้ง วาระ 2 ปี ครั้งที่ 1)
พ.ศ. 2564 - 2567 เป็นผู้รักษาการแทนเจ้าคณะใหญ่หนเหนือ
พ.ศ. 2564 - 2566 เป็นกรรมการมหาเถรสมาคม (ทรงพระกรุณาโปรดแต่งตั้ง วาระ 2 ปี ครั้งที่ 2)
พ.ศ. 2564 - 2565 เป็นผู้รักษาการแทนเจ้าอาวาสวัดปากน้ำ ภาษีเจริญ พระอารามหลวง
พ.ศ. 2565 - ปัจจุบัน เป็นเจ้าอาวาสวัดปากน้ำ ภาษีเจริญ พระอารามหลวง
พ.ศ. 2566 - ปัจจุบัน เป็นกรรมการมหาเถรสมาคม (ทรงพระกรุณาโปรดแต่งตั้ง วาระ 2 ปี ครั้งที่ 3)
ตำแหน่ง > งานการศึกษา

พ.ศ. 2519 เป็นครูสอนพระปริยัติธรรม สำนักเรียนวัดปากน้ำ ภาษีเจริญ กรุงเทพมหานคร
พ.ศ. 2519 เป็นกรรมการตรวจประโยคธรรมสนามหลวง
พ.ศ. 2520 - ปัจจุบัน เป็นกรรมการตรวจประโยคบาลีสนามหลวง
พ.ศ. 2537 - 2557 เป็นเลขานุการแม่กองบาลีสนามหลวง
พ.ศ. 2557 - ปัจจุบัน เป็นแม่กองบาลีสนามหลวง
พ.ศ. ยังไม่พบข้อมูล - ปัจจุบัน เป็นกรรมการสภามหาวิทยาลัยผู้ทรงคุณวุฒิ มหาวิทยาลัยมหาจุฬาลงกรณราชวิทยาลัย
ตำแหน่ง > งานเผยแผ่

พ.ศ. 2531 - ปัจจุบัน เป็นเลขานุการแม่กองงานพระธรรมทูต
พ.ศ. 2535 - ยังไม่พบข้อมูล เป็นรองหัวหน้าสำนักฝึกอบรมพระธรรมทูต
พ.ศ. 2546 - ปัจจุบัน เป็นหัวหน้าพระธรรมทูต สายที่ 3
พ.ศ. 2548 - ปัจจุบัน เป็นคณะกรรมการศูนย์ควบคุมการไปต่างประเทศสำหรับพระภิกษุสามเณร (ศ.ต.ภ.)
พ.ศ. 2551 - ปัจจุบัน เป็นรองประธานคณะพระธรรมจาริก
พ.ศ. 2567 - ปัจจุบัน เป็นประธานสำนักงานกำกับดูแลพระธรรมทูตไปต่างประเทศ
สมณศักดิ์

พ.ศ. 2530 เป็นพระราชาคณะชั้นสามัญเปรียญ ในราชทินนามที่ พระศรีศาสนวงศ์
พ.ศ. 2535 เป็นพระราชาคณะชั้นราช ในราชทินนามที่ พระราชพุทธิญาณวงศ์ ตรีปิฎกวราลงกรณ์ ธรรมิกคณิสสร บวรสังฆาราม คามวาสี
พ.ศ. 2542 เป็นพระราชาคณะชั้นเทพ ในราชทินนามที่ พระเทพมุนี ศรีปริยัติวรกิจ ตรีปิฎกบัณฑิต มหาคณิสสร บวรสังฆาราม คามวาสี
พ.ศ. 2547 เป็นพระราชาคณะชั้นธรรม ในราชทินนามที่ พระธรรมปัญญาภรณ์ สุนทรธรรมปฏิบัติ ปริยัติวิธานวิศิษฐ์ ตรีปิฎกบัณฑิต มหาคณิสสร บวรสังฆาราม คามวาสี
พ.ศ. 2554 เป็นพระราชาคณะเจ้าคณะรอง ชั้นหิรัญบัฏ ในราชทินนามที่ พระพรหมโมลี ศรีสังฆโสภณ วิมลศีลาจารนิวิฐ ปริยัติกิจดิลก ตรีปิฎกบัณฑิต มหาคณิสสร บวรสังฆาราม คามวาสี
สืบตำแหน่ง

| ก่อนหน้า |  | พระพรหมโมลี (สุชาติ ธมฺมรตโน) |  | ถัดไป |
| --- | --- | --- | --- | --- |
| พระพรหมจริยาจารย์ (สมุท รชตวณฺโณ) |  |   เจ้าคณะภาค 5  (พ.ศ. 2540 – ปัจจุบัน) |  | ยังอยู่ในตำแหน่ง |
| สมเด็จพระมหารัชมังคลาจารย์ (ช่วง วรปุญฺโญ) |  |   แม่กองบาลีสนามหลวง  (พ.ศ. 2557 – ปัจจุบัน) |  | ยังอยู่ในตำแหน่ง |
| พระวิสุทธิวงศาจารย์ (วิเชียร อโนมคุโณ) |  |   เจ้าคณะใหญ่หนเหนือ  (รักษาการ พ.ศ. 2564 – 2567) |  | สมเด็จพระมหาธีราจารย์ (ปสฤทธ์ เขมงฺกโร) |
| สมเด็จพระมหารัชมังคลาจารย์ (ช่วง วรปุญฺโญ) |  |   เจ้าอาวาสวัดปากน้ำ ภาษีเจริญ  (พ.ศ. 2565 – ปัจจุบัน) |  | ยังอยู่ในตำแหน่ง |
สามเณรสุชาติ สอดสี (แถวนั่ง ลำดับที่ 1 ซ้ายมือ) ขณะจำพรรษาที่ วัดเกาะ จ.สุพรรณบุรี พ.ศ.2508
ท่าอากาศยานนานาชาติชูบุเซ็นแทรร์

แผนที่
ท่าอากาศยานนานาชาติชูบุเซ็นแทรร์ (ญี่ปุ่น: 中部国際空港; โรมาจิ: Chūbu Kokusai Kūkō) (IATA: NGO, ICAO: RJGG) ตั้งอยู่ในพื้นที่ถมทะเล ชานเมืองนาโงยะ ประเทศญี่ปุ่น เป็นท่าอากาศยานแห่งใหม่ที่ตั้งขึ้นมาแทนท่าอากาศยานนานาชาติชูบุ (Chubu International Airport) โดยสร้างขึ้นเพื่อรองรับงานเอ็กซ์โป 2005 ที่จังหวัดไอจิ เนื่องจากสภาพที่ตั้งทางภูมิศาสตร์ที่อยู่กึ่งกลางประเทศญี่ปุ่น จึงสามารถเป็นศูนย์กลางการเดินทางทางอากาศของประเทศที่สำคัญ มีลักษณะพิเศษคือมีพื้นที่พาณิชยกรรมแยกอยู่บนชั้นหนึ่งของอาคารผู้โดยสาร เรียกว่า แอร์ซิตี (Aircity) ประกอบด้วยพื้นที่ขายของแบบตะวันตก แบบญี่ปุ่น และพื้นที่พักผ่อน เช่น โรงอาบน้ำแร่ ทำให้นอกจากเป็นท่าอากาศยานแล้ว ยังเป็นแหล่งท่องเที่ยวของประชาชนในจังหวัดไอจิและพื้นที่ใกล้เคียง สามารถเดินทางระหว่างตัวเมืองนาโงยะได้รถไฟฟ้าความเร็วสูง ภายในเวลา 20 นาที
สายการบิน

| สายการบิน | จุดหมายปลายทาง   |
| --- | --- |
แอร์ไชนา: ปักกิ่ง-แคพิทอล, เซี่ยงไฮ้-ผู่ตง
ออลนิปปอนแอร์เวย์: ฮ่องกง, อิชิงากิ, มิยาซากิ, นางาซากิ, นาฮะ, ซัปโปโระ-ชิโตเซะ, เซี่ยงไฮ้-ผู่ตง, โตเกียว-ฮาเนดะ
เอเอ็นเอวิงส์: อากิตะ, ฟูกูโอกะ, ฮาโกดาเตะ, มัตสึยามะ, นีงาตะ, เซ็นได, โตเกียว-นาริตะ
อีเบ็กซ์แอร์ไลน์: ฟูกูโอกะ, โออิตะ, เซ็นได
เอเชียนาแอร์ไลน์: โซล-อินช็อน
คาเธ่ย์แปซิฟิค: ฮ่องกง, ไทเป-เถา-ยฺเหวียน
เซบูแปซิฟิก: มะนิลา
ไชนาแอร์ไลน์: ไทเป-เถา-ยฺเหวียน
ไชนาอีสเทิร์นแอร์ไลน์: ชิงเต่า, เซี่ยงไฮ้-ผู่ตง
ไชนาเซาเทิร์นแอร์ไลน์: ต้าเหลียน, เซี่ยงไฮ้-ผู่ตง, เสิ่นหยาง, อู่ฮั่น, เจิ้งโจว
เดลตาแอร์ไลน์: ดีทรอยต์, กวม, โฮโนลูลู เฉพาะฤดู: ไซปัน
เอติฮัดแอร์เวย์: อาบูดาบี, ปักกิ่ง-แคพิทอล
ฟินแนร์: เฮลซิงกิ
ฮ่องกงเอ็กซ์เพรสแอร์เวย์: ฮ่องกง
เจแปนแอร์ไลน์: กรุงเทพฯ-สุวรรณภูมิ, โฮโนลูลู, คาโงชิมะ, ซัปโปโระ-ชิโตเซะ, เซ็นได, เซี่ยงไฮ้-ผู่ตง, ไทเป-เถา-ยฺเหวียน, เทียนจิน, โตเกียว-นาริตะ
เจแปนแอร์ไลน์ ดำเนินการโดยเจแปนทรานส์โอเชียนแอร์ : อิชิงากิ, นาฮะ
เชจูแอร์: โซล-คิมโพ, โซล-อินช็อน
เจ็ตสตาร์เจแปน: ฟูกูโอกะ, คาโงชิมะ, คูมาโมโตะ, นาฮะ, ซัปโปโระ-ชิโตเซะ
โคเรียนแอร์: พูซาน, โซล-อินช็อน เฉพาะฤดู: เชจู
ลุฟท์ฮันซา: แฟรงก์เฟิร์ต
ฟิลิปปินแอร์ไลน์: เซบู, มะนิลา
สิงคโปร์แอร์ไลน์: สิงคโปร์
สกายมาร์กแอร์ไลน์: นาฮะ, ซัปโปโระ-ชิโตเซะ
สปริงแอร์ไลน์: ฮาร์บิน (begins 29 June 2015), เหอเฝย์ (begins 29 June 2015), ฮูฮอต (begins 30 June 2015), เซี่ยงไฮ้-ผู่ตง (begins 30 June 2015), ฉือเจียจวง (begins 30 June 2015)
การบินไทย: กรุงเทพฯ-สุวรรณภูมิ
ยูไนเต็ดแอร์ไลน์: กวม
เวียดนามแอร์ไลน์: ฮานอย, โฮจิมินห์ซิตี
สมุดภาพ

บรรยากาศแอร์ซิตีในท่าอากาศยาน
ที่นั่งในอาคารเทียบเครื่องบิน
ส่วนอาคารผู้โดยสาร
จุดชมวิวบนดาดฟ้าอาคารผู้โดยสาร
ดูเพิ่ม

รายชื่อท่าอากาศยานในประเทศญี่ปุ่น
แหล่งข้อมูลอื่น

เว็บไซต์ทางการท่าอากาศยานนานาชาตินะโกะยะ[ลิงก์เสีย]
| ด ค ก ท่าอากาศยานนานาชาติในประเทศญี่ปุ่น |
| --- | --- |
ศูนย์กลาง:  โตเกียว (นาริตะ)  โตเกียว (ฮาเนดะ)  นาโงยะ (ชูบุเซ็นแทรร์)  โอซากะ (คันไซ)  โอซากะ (อิตามิ) 
นานาชาติ:  คาโงชิมะ  คิตะกีวชู  คูชิโระ  คูมาโมโตะ  โคจิ  โคมัตสึ1  ชิซูโอกะ  ซัปโปโระ (ชินชิโตเซะ)  ซางะ1  เซ็นได  ทตโตริ  ทากามัตสึ  โทยามะ  นางาซากิ  นาฮะ  นีงาตะ  ฟูกูชิมะ  ฟูกูโอกะ  มัตสึยามะ  มิยาซากิ  มิโฮะ โยนาโงะ1  ยามางาตะ  สึชิมะ  อากิตะ  อาซาฮิกาวะ  อาโอโมริ  อิชิงากิ  อิบารากิ  โอกายามะ  โออิตะ  ฮาโกดาเตะ  ฮิโรชิมะ 
 1 เป็นฐานทัพอากาศร่วม 
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 2 
ประจำชาติ:  ญี่ปุ่น 
ภูมิศาสตร์:  Structurae
สมเด็จพระมหามุนีวงศ์ (พิจิตร ฐิตวณฺโณ)

| สมเด็จพระมหามุนีวงศ์ (พิจิตร ตวณฺโณ) |
| --- | --- |
คำนำหน้าชื่อ: ท่านเจ้าประคุณ
ส่วนบุคคล
เกิด: 24 มิถุนายน พ.ศ. 2479 (88 ปี)
มรณภาพ: 25 ธันวาคม พ.ศ. 2567 โรงพยาบาลสงฆ์ กรมการแพทย์ กระทรวงสาธารณสุข กรุงเทพมหานคร
นิกาย: ธรรมยุติกนิกาย
การศึกษา: นักธรรมชั้นเอก เปรียญธรรม 9 ประโยค M.A. (วรรณคดีสันสกฤต)
ตำแหน่งชั้นสูง
ที่อยู่: วัดโสมนัสราชวรวิหาร กรุงเทพมหานคร
อุปสมบท: 6 มิถุนายน พ.ศ. 2499
พรรษา: 68
ตำแหน่ง: อดีตที่ปรึกษาเจ้าคณะภาค 16-17-18 (ธรรมยุต)  อดีตที่ปรึกษามหาเถรสมาคม   อดีตเจ้าอาวาสวัดโสมนัสราชวรวิหาร
สมเด็จพระมหามุนีวงศ์ นามเดิม พิจิตร ถาวรสุวรรณ ฉายา ฐิตวณฺโณ วิทยฐานะ ป.ธ.9, นธ.เอก. เป็นสมเด็จพระราชาคณะฝ่ายธรรมยุติกนิกาย อดีตเจ้าอาวาสวัดโสมนัสราชวรวิหาร อดีตที่ปรึกษามหาเถรสมาคม อดีตที่ปรึกษาเจ้าคณะภาค 16-17-18 (ธรรมยุต)
ประวัติ > ชาติภูมิ

สมเด็จพระมหามุนีวงศ์ นามเดิมว่า พิจิตร ถาวรสุวรรณ เป็นบุตรคนโตในจำนวนบุตร 9 คน ของนายแก้ว และนางโผ้เลี่ยน ถาวรสุวรรณ เกิดเมื่อวันที่ 24 มิถุนายน พ.ศ. 2479 ที่หมู่บ้านพังขาม อำเภอสทิงพระ จังหวัดสงขลา เมื่ออายุได้ 5 - 7 ขวบ บิดามารดาได้ย้ายไปทำงานที่อื่น จึงได้อยู่ในความอุปการะของยายคือนางชุม แจ่มใส เมื่ออายุย่างเข้า 8 ขวบได้ย้ายตามบิดามารดา ไปอยู่ที่บ้านดอนคัน เพื่อเข้าเรียนในชั้นประถมศึกษาที่โรงเรียนลือสิทธิ์วิทยา วัดธรรมประดิษฐ์ จนจบการศึกษาและได้ช่วยบิดามารดาทำงานอยู่ที่บ้าน
ประวัติ > อุปสมบท

เมื่ออายุได้ 15 ปี จึงขออนุญาตบรรพชา แต่มารดาบิดาไม่อนุญาต จึงขอผลัดไว้อีก 3 ปี ในระหว่างที่รอ 3 ปี ก็ได้ช่วยบิดามารดาทำงานอย่างขยันขันแข็ง และเตรียมตัวในการบรรพชาอย่างจริงจัง เมื่อมีเวลาว่างก็ไปอยู่ที่วัดธรรมประดิษฐ์เพื่อเป็นการฝึกข้อวัตรปฏิบัติ จนปี พ.ศ. 2496 ขณะอายุได้ 17 ปี ก็ได้รับอนุญาตให้บรรพชาได้ โดยพระอุดมศีลคุณ (เริ่ม นนฺทิโย) วัดบุรณศิริมาตยาราม ผู้เป็นหลวงอา ในสมัยที่เป็นพระครูปลัดเถรธรรมวัฒน์ ได้นำไปฝากให้บวชที่วัดโสมนัสวิหาร โดยถวายตัวเป็นศิษย์ของพระวินัยวงศ์เวที (พวง ธมฺมธโร) ได้บรรพชาเป็นสามเณรเมื่อวันที่ 24 กรกฎาคม พ.ศ. 2496 โดยสมเด็จพระวันรัต (จับ ฐิตธมฺโม) ขณะยังเป็นพระอมรมุนี เป็นพระอุปัชฌาย์ และพระวินัยวงศ์เวที (พวง ธมฺมธโร) เป็นพระศีลาจารย์ และได้ตั้งใจศึกษาเล่าเรียนจนสอบได้เปรียญธรรม 3 ประโยค และนักธรรมชั้นเอกตั้งแต่เป็นสามเณร
เมื่ออายุได้ 20 ปีบริบูรณ์ จึงได้อุปสมบท ณ วัดโสมนัสวิหาร เมื่อวันที่ 6 มิถุนายน พ.ศ. 2499 โดยมีสมเด็จพระวันรัต (จับ ฐิตธมฺโม) ในสมัยที่ยังเป็นพระราชาคณะชั้นเทพที่พระอมรมุนี เป็นพระอุปัชฌาย์ และพระราชกวี (อ่ำ ธมฺมทตฺโต) เป็นพระกรรมวาจาจารย์
ประวัติ > การศึกษา

พ.ศ. 2499 - สอบได้เปรียญธรรม 3 ประโยค และนักธรรมชั้นเอก
พ.ศ. 2500 - สอบได้เปรียญธรรม 4 ประโยค และทรงจำปาฏิโมกข์ได้
พ.ศ. 2501 - สอบได้เปรียญธรรม 5 ประโยค
พ.ศ. 2503 - สอบได้เปรียญธรรม 6 ประโยค
พ.ศ. 2505 - สอบได้เปรียญธรรม 7 ประโยค
พ.ศ. 2509 - สอบได้เปรียญธรรม 8 ประโยค และจบปริญญาศาสนศาสตรบัณฑิต (ศน.บ.) เกียรตินิยมอันดับ 2 จากมหาวิทยาลัยมหามกุฏราชวิทยาลัย
พ.ศ. 2511 - ได้รับประกาศนียบัตรชั้นสูง จากสำนักฝึกอบรมพระธรรมทูตไปต่างประเทศ (พ.ธ.ต.)
พ.ศ. 2512 - สอบชิงทุนการศึกษาของสภามหามกุฏราชวิทยาลัย เพื่อไปศึกษาระดับปริญญาโทในประเทศอินเดีย และได้ทุนศึกษาขั้นปริญญาโท สาขาวรรณคดีสันสกฤต แล้วได้เดินทางไปศึกษาต่อที่มหาวิทยาลัยพาราณสี (B.H.U.) เมืองพาราณสี รัฐอุตตรประเทศ ประเทศอินเดีย เป็นเวลา 2 ปี และได้ศึกษาภาษาฮินดี จนสามารถพูดภาษาฮินดีได้
พ.ศ. 2514 - สอบได้ปริญญาโท (M.A.) ทางวรรณคดีสันสกฤต และสอบได้อนุปริญญาทางภาษาฮินดี (Dip. in Hindi) จากมหาวิทยาลัยพาราณสี ประเทศอินเดีย
พ.ศ. 2517 - สอบได้เปรียญธรรม 9 ประโยค
มรณกาล

สมเด็จพระมหามุนีวงศ์ (พิจิตร ฐิตวณฺโณ) ได้เข้ารับการรักษา ณ โรงพยาบาลจุฬาลงกรณ์ จนอาการเป็นปกติ จึงมาพักฟื้นเพื่อทำกายภาพบำบัด ณ โรงพยาบาลสงฆ์ ตั้งแต่วันจันทร์ที่ 23 ธันวาคม พ.ศ. 2567 และถึงแก่มรณภาพด้วยอาการสงบ เมื่อวันพุธที่ 25 ธันวาคม พ.ศ. 2567 สิริอายุ 88 ปี พรรษาที่ 68
วันศุกร์ที่ 27 ธันวาคม พ.ศ. 2567  พระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าฯ ให้พลเอก สุรยุทธ์  จุลานนท์ ประธานองคมนตรี เป็นผู้แทนพระองค์ ไปในการพระราชทานน้ำหลวงสรงศพสมเด็จพระมหามุนีวงศ์ (พิจิตร  ฐิตวณฺโณ) ณ ศาลาเจ้าฟ้าโสมนัส วัดโสมนัสราชวรวิหาร เขตป้อมปราบศัตรูพ่าย กรุงเทพมหานคร
สมณศักดิ์

5 ธันวาคม พ.ศ. 2519 - เป็นพระราชาคณะชั้นสามัญที่ พระศรีวิสุทธิกวี
5 ธันวาคม พ.ศ. 2531 - เป็นพระราชาคณะชั้นราชที่ พระราชวิสุทธิกวี ตรีปิฎกธรธรรมานุสิฏฐ์ ยติคณิสสร บวรสังฆาราม คามวาสี
5 ธันวาคม พ.ศ. 2536 - เป็นพระราชาคณะชั้นเทพที่ พระเทพวิสุทธิกวี ศรีปริยัติดิลก ตรีปิฎกบัณฑิต ยติคณิสสร บวรสังฆาราม คามวาสี
5 ธันวาคม พ.ศ. 2543 - เป็นพระราชาคณะชั้นธรรมที่ พระธรรมวิสุทธิกวี ศรีพุทธศาสน์โกศล โสภณธรรมวรนายก ตรีปิฎกบัณฑิต ยติคณิสสร บวรสังฆาราม คามวาสี
5 ธันวาคม พ.ศ. 2552 - เป็นพระราชาคณะเจ้าคณะรอง ชั้นหิรัญบัฏที่ พระสาสนโสภณ วิมลญาณอดุล สุนทรศาสนดิลก สาธกธรรมวิจิตร ตรีปิฎกบัณฑิต ธรรมยุตติกคณิสสร บวรสังฆาราม คามวาสี
28 กรกฎาคม พ.ศ. 2562 - เป็นสมเด็จพระราชาคณะที่ สมเด็จพระมหามุนีวงศ์ พิพัฒนพงศพิสุต พุทธสิริพจนพิจิตร ฐิตธรรมนิวิฐวิปัสสนานุศาสก สาสนดิลกโสภณจารี ตรีปิฎกบัณฑิต ธรรมยุตติกคณิสสร บวรสังฆาราม คามวาสี อรัญวาสี
ตำแหน่งการปกครองคณะสงฆ์

พ.ศ. 2518 - 2539 เป็นผู้ช่วยเจ้าอาวาสวัดโสมนัสราชวรวิหาร
พ.ศ. 2529 - 2540 เป็นรองเจ้าคณะภาค 16-17-18 (ธรรมยุต)
พ.ศ. 2539 - 2567 เป็นเจ้าอาวาสวัดโสมนัสราชวรวิหาร
พ.ศ. 2540 - 2559 เป็นเจ้าคณะภาค 16-17-18 (ธรรมยุต)
พ.ศ. 2559 - 2567 เป็นที่ปรึกษาเจ้าคณะภาค 16-17-18 (ธรรมยุต)
พ.ศ. 2562 - 2567 เป็นที่ปรึกษามหาเถรสมาคม
หน้าที่การงาน

เขียนหนังสือพระพุทธศาสนาออกมาแล้ว 63 เรื่อง และมอบให้มหาวิทยาลัยมหามกุฏราชวิทยลัยพิมพ์ออกเผยแพร่แล้ว 20 เรื่อง
เป็นอาจารย์สอนกัมมัฏฐานประจำวัดโสมนัสวิหาร และมหาวิทยาลัยมหามกุฏราชวิทยาลัย เปิดสอนกรรมฐานให้แก่ภิกษุสามเณร และประชาชนทั่วไป ทั้งในและต่างประเทศ โดยมีประสบการณ์การสอนกัมมัฏฐานเป็นเวลากว่า 20 ปี
เป็นวิทยากรบรรยายวิชาการทางพระพุทธศาสนาตามสถาบันและสถานที่ต่างๆ ทั้งในกรุงเทพ และต่างจังหวัด
มีประสบการณ์จากการเดินทางไปดูงานพระศาสนาในต่างประเทศมากกว่า 20 ประเทศ
เป็นอาจารย์บรรยายวิชาการทางพระพุทธศาสนาใน มหาวิทยาลัยมหามกุฏราชวิทยาลัยทั้งระดับปริญญาตรี และระดับปริญญาโท
แหล่งข้อมูลอื่น

เว็บไซต์ทางการของวัดโสมนัสวิหาร เก็บถาวร 2013-10-31 ที่ เวย์แบ็กแมชชีน
| ก่อนหน้า |  | สมเด็จพระมหามุนีวงศ์ (พิจิตร ฐิตวณฺโณ) |  | ถัดไป |
| --- | --- | --- | --- | --- |
| สมเด็จพระวันรัต (จับ ฐิตธมฺโม) |  |   เจ้าอาวาสวัดโสมนัสวิหาร   (6 กันยายน พ.ศ. 2539 - 25 ธันวาคม พ.ศ. 2567) |  | พระธรรมวชิรเมธาจารย์ (ยุทธศักดิ์ กิตฺติยุตฺโต) (รักษาการ) |
โทโกนาเมะ

โทโกนาเมะ (ญี่ปุ่น: 常滑市; โรมาจิ: Tokoname-shi) เป็นนครในจังหวัดไอจิ ประเทศญี่ปุ่น มีขนาดพื้นที่ทั้งหมด 55.90 ตารางกิโลเมตร (21.58 ตารางไมล์) มีจำนวนประชากร ณ วันที่ 1 กุมภาพันธ์ ค.ศ. 2025 ประมาณ 58,136 คน และมีความหนาแน่นของประชากร 1,040 คนต่อตารางกิโลเมตร เป็นที่ตั้งของท่าอากาศยานนานาชาติชูบุเซ็นแทรร์
ภูมิศาสตร์

นครโทโกนาเมะตั้งอยู่บนชายฝั่งตะวันตกของคาบสมุทรชิตะ ทางตอนใต้ของจังหวัดไอจิ ติดกับอ่าวอิเซะ
ภูมิศาสตร์ > เทศบาลข้างเคียง

จังหวัดไอจิ
นครชิตะ
นครฮันดะ
เมืองทาเกโตโยะ
เมืองมิฮามะ
เมืองอางูอิ
สถิติประชากร

ตามข้อมูลสำมะโนประชากรของญี่ปุ่น จำนวนประชากรของโทโกนาเมะค่อนข้างคงที่ในช่วง 50 ปีที่ผ่านมา
| ปี | ประชากร | ±% |
| --- | --- | --- |
|  1960  | 51,919 | —     |
|  1970  | 54,168 | +4.3% |
|  1980  | 54,343 | +0.3% |
|  1990  | 51,784 | −4.7% |
|  2000  | 50,183 | −3.1% |
|  2010  | 54,858 | +9.3% |
ภาพ

มาเนกิเนโกะ
ทางเดินเครื่องปั้นดินเผา
INAX MUSEUMS
กระเบื้องเคลือบโทโกนาเมะ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Tokoname
เว็บไซต์ทางการของนครโทโกนาเมะ (ในภาษาญี่ปุ่น)
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF  เวิลด์แคต 
ประจำชาติ:  ญี่ปุ่น 
ภูมิศาสตร์:  มิวสิกเบรนซ์ พื้นที่ 
วิชาการ:  CiNii